Lipniškės ežeras
55°40′7″ š. pl. 26°29′24″ r. ilg.﻿ / ﻿55.66861°š. pl. 26.49000°r. ilg.﻿ / 55.66861; 26.49000 Lipniškės ežeras – ežeras Lietuvoje, Zarasų rajone, 1 km į pietus nuo Kimbartiškės. Ežero ilgis iš šiaurės į pietus – 0,54 km, plotis – iki 0,47 km. Altitudė 141,5 m. Yra 0,19 ha sala. Krantai žemi, rytinėje pusėje pelkėti. Vakaruose ežeras siauru pylimu atskirtas nuo žuvininkystės ūkio tvenkinio. Pietinė pakrantė apaugusi krūmynais, į šiaurę ir rytus plyti pievos, auga sodai. Šiaurėje išteka upelis link Kimbartiškės ežero intako K-1 upelio. Ežeras patvenktas.